**VEDTEKTER FOR SENJA KULTURRÅD (Endret 27. mai 2021)**

1. **Organisasjon**

Senja Kulturråd er en selvstendig, partipolitisk uavhengig organisasjon for kulturlivet i Senja kommune.

1. **Formål**  
   Senja Kulturråd skal arbeide for å fremme kultur og kulturlivets interesser i Senja kommune ved å
   1. Bidra til økt forståelse av kulturlivets og kulturens betydning for livskvalitet, identitet, trivsel og folkehelse, samfunnsutvikling, verdiskaping, sysselsetting, næringsutvikling og inkludering
   2. Styrke kulturlivet med rådgivning og organisatorisk kursing.
   3. Tilrettelegge for samarbeid og informasjon om aktiviteter og arrangementer.
   4. Være et samla kulturliv sitt felles organ overfor Senja kommune, kommunens kulturhus og sentrale kulturinstanser.
   5. Være aktiv i kommunes planarbeid innenfor kulturområdet.
   6. Søke støtteordninger for å styrke også egne satsningsområder.
2. **Medlemskap**  
   Medlemmer kan være organisasjoner, lag, foreninger, sammenslutninger, enkelstående grupper og enkeltpersoner innen kulturlivet (som er registrert) i Senja kommune og som slutter seg til kulturrådets formål.  
   Medlemskapet registreres i kulturrådets register. Medlemskap bekreftes årlig ved betaling av kontingent fastsatt i årsmøtets budsjettvedtak.
3. **Årsmøtet**

**4.1 Myndighet**  
Senjas kulturråds øverste organ er årsmøtet.

**4.2 Representasjon på årsmøtet**

Medlemsforeninger/organisasjoner som har minst ti aktive medlemmer kan møte med to delegater og har da to stemmer. Enkeltpersoner som har vært medlem i minst tre måneder, foreninger med færre enn ti aktive medlemmer, samt foretak, har en stemme.  
Medlemsrepresentanter som også er styremedlemmer eller revisor, kan ikke stemme i saker om årsberetning og regnskap.  
Lovlig innkalt årsmøte er vedtaksført med det antall godkjente representanter som møter.

Ved stemmelikhet har kulturrådets leder dobbeltstemme.

**4.3 Ordinært årsmøte**

1. Ordinært årsmøte holdes hvert år innen utgangen av mars.

2. Årsmøtet innkalles av styret med minst 40 dagers varsel.

3. Forslag som medlemmene foreslår behandlet på årsmøtet, må være forelagt styret senest to uker før årsmøtet.

4. Fullstendig saksliste og andre nødvendige saksdokumenter med forslag må være tilgjengelig (kunngjort for medlemmene) senest en uke før årsmøtet.

5. Årsmøtet kan bare behandle saker som er oppført på sakslista.

**4.4. Dagsorden for ordinært årsmøte**

1. Godkjenning av innkalling, representasjon og saksliste

2. Valg av møteleder, referent og to protokollunderskrivere

3. Årsmelding for siste kalenderår

4. Regnskap

5. Innkomne saker

6. Planer

7. Budsjett

8. Valg: A. Styreleder for ett år

B. Nestleder for to år

C. Kasserer for to år

D. Revisor for ett år

E. Valgkomité med tre medlemmer for ett år.

3 Styremedlemmer 2 år (derav 1 u-representant for 1 år)

Sekretær er fast ansatt

**4.5 Valg**

1. Årsmøtet og valgkomiteen skal så langt mulig påse at flest mulig kulturgrener er representert i styret

2. Valgene kan foregå ved akklamasjon, dersom bare ett forslag foreligger, eller som skriftlig avstemming.

**4.6 Valgkomiteen**

1. Det skal velges en valgkomite på tre medlemmer.

2. Valgkomiteen fremmer forslag til leder, styremedlemmer, varamedlemmer, revisor og ny valgkomite for neste årsmøte.

3. De av komiteens foreslåtte kandidater må ha sagt seg villige til å ta imot valg.

4. Komiteens innstilling skal være klar og utsendes sammen med øvrige saksdokumenter (jfr pkt 4.3.4).

**4.7 Ekstraordinært årsmøte**

Styret innkaller til ekstraordinært årsmøte med minst 30 dagers varsel, dersom minst en tredel av medlemmene (antall medlemmer) eller et flertall av styremedlemmene forlanger det.

Møtet kan bare behandle saker som er kunngjort i innkallingen.

1. **Styret**  
   Styret skal:

* Lede organisasjonen mellom årsmøtene
* Iverksette årsmøtets vedtak
* Utarbeide årsmelding og regnskap (begge følger kalenderåret)
* Fremme forslag til handlingsplan og budsjett
* Vedlikeholde register over medlemmer

Styret er beslutningsdyktig når minst leder eller nestleder og to styremedlemmer er til stede. Ved stemmelikhet er leder, eventuelt nestleders stemme avgjørende.

1. **Endringer i vedtektene**

Endringer i vedtektene kan besluttes bare av et ordinært årsmøte. Beslutningen krever to tredels flertall. Forslag til endring av vedtekter må sendes ut i forkant av årsmøtet.

1. **Oppløsning av organisasjonen**

Organisasjonen kan avvikles hvis, og bar hvis et forslag om dette er kunngjort og drøftet i et ordinært årsmøte, og vedtatt i neste ordinære årsmøte. Beslutningen krever to tredels flertall. Møtet må også bestemme disponering av eventuelle midler.